

Kód ITMS2014+: 312031CFB4

OZNÁMENIE

o možnosti predkladania žiadostí o poskytnutie finančného príspevku v rámci

Národného projektu

Podpora zariadení starostlivosti o deti do troch rokov veku dieťaťa

Ústredie práce, sociálnych vecí a rodiny

zverejňuje

**OZNÁMENIE**

**o možnosti predkladania žiadostí o poskytnutie finančného príspevku v rámci Národného projektu Podpora zariadení starostlivosti o deti do troch rokov veku dieťaťa** (ďalej len „oznámenie“)

**Schéma pomoci *de minimis* na podporu zamestnanosti**

(Schéma DM č. 16/2014 v platnom znení)

**Právny rámec**

Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len "zákon o službách zamestnanosti")

Ustanovenie: § 54 ods. 1 písm. a)

**Číslo oznámenia:   1.**

**Dátum zverejnenia oznámenia:   30.6.2022**

**Dátum uzavretia oznámenia:   30.9.2023**

**Schválil:  Ing. Karol Zimmer**

*generálny riaditeľ*

1. **ZÁKLADNÉ INFORMÁCIE O PROJEKTE**

**Názov projektu:** Podpora zariadení starostlivosti o deti do troch rokov veku dieťaťa

**Operačný program:** Ľudské zdroje

**Prioritná os (číslo a názov):** 3. Zamestnanosť

**Investičná priorita prioritnej osi:** 3.2 Rovnosť medzi mužmi a ženami vo všetkých oblastiach vrátane oblasti prístupu k zamestnaniu, kariérnemu postupu, zosúladenia pracovného a súkromného a presadzovania rovnakej odmeny za rovnakú prácu

**Špecifický cieľ**:                            3.2.1. Zlepšením podmienok pre zosúladenie pracovného a rodinného života zvýšiť zamestnanosť osôb s rodičovskými povinnosťami, najmä žien.

**Fond EÚ:** Európsky sociálny fond

**Cieľom národného projektu je podpora zariadení starostlivosti o deti do troch rokov veku dieťaťa, a to za účelom zabezpečenia vhodných pomôcok na saturáciu potrieb a celkový rozvoj dieťaťa.**

Národný projekt Podpora zariadení starostlivosti o deti do troch rokov veku dieťaťa (ďalej len „NP“) je zameraný na **podporu dlhodobej dostupnosti, udržateľnosti a kvality zariadení starostlivosti o deti do troch rokov veku dieťaťa** prostredníctvom poskytnutia finančného príspevku na vytvorenie podmienok na zabezpečenie kvalitnejšieho a inovatívnejšieho materiálneho vybavenia v týchto zariadeniach. Finančný príspevok bude určený najmä na kúpu pomôcok, hračiek a športových potrieb za účelom:

* rozvoja psychomotoriky detí do troch rokov,
* jemnej a hrubej motoriky,
* rozvoja reči, komunikácie a spolupráce,
* rozvíjanie umeleckej a hudobnej expresie,
* technických zručností,
* pohybových aktivít,
* podporu kolektívnych aktivít.

Zámerom tohto NP je zvýšiť kvalitu poskytovanej sociálnej služby s cieľom podpory rozvoja detí do troch rokov veku dieťaťa, ktorým je poskytovaná formalizovaná starostlivosť v zaradeniach starostlivosti o deti do troch rokov veku dieťaťa[[1]](#footnote-1). Podporou týchto zariadení v ktorých sa poskytuje služba na podporu zosúlaďovania rodinného života a pracovného života rodičovi sa vytvárajú podmienky na zabezpečenie dostupnosti a udržateľnosti služieb pre rodiny s deťmi. Zlepšením podmienok pre zosúladenie pracovného a rodinného života sa zvýši zamestnanosť osôb s rodičovskými povinnosťami starajúcich sa o deti do troch rokov veku dieťaťa.

Z tohto dôvodu je potrebné, aby malo dieťa aj v prostredí zariadenia starostlivosti o deti do troch rokov veku dieťaťa (ďalej aj „zariadenia“) k dispozícií vhodné inovatívne hračky a pomôcky, ktoré podporia jeho vývin. Rôznorodosť činností, ktoré je možné pod pojem hra zahrnúť, predstavuje spektrum príležitostí na vlastný zážitok, skúšanie, prežívanie a skúmanie okolitého sveta a k tomuto je dôležité aj primerané materiálne vybavenie zariadení pre najmenšie deti.

**PRIJÍMATEĽ NP**

Prijímateľom NP je Ústredie práce, sociálnych vecí a rodiny (ďalej len „Ústredie“). Určenie prijímateľa vychádza zo zákona č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov.

**OPRÁVNENÁ CIEĽOVÁ SKUPINA NP**

Oprávnená cieľová skupina sú zariadenia starostlivosti o deti do troch rokov veku, ktoré sú registrované v Centrálnom registri poskytovateľov sociálnych služieb, ako poskytovatelia sociálnych služieb.

**OPRÁVNENÉ ÚZEMIE**

Oprávneným územím realizácie NP a aj tohto oznámenia je celé územie Slovenskej republiky.

**ČASOVÝ RÁMEC REALIZÁCIE NP**

Celková dĺžka realizácie NP je 21 mesiacov, a to od 4/2022 do 12/2023.

**ROZPOČET NP**

Výška celkových oprávnených výdavkov projektu je 1 277 881,02 EUR.

**OPRÁVNENÉ AKTIVITY NP**

**Hlavná aktivita NP**

**Poskytnutie finančnej podpory pre zariadenia starostlivosti o deti do troch rokov veku dieťaťa podľa § 54 ods. 1 písm. a) zákona o službách zamestnanosti**

Cieľom hlavnej aktivity je podpora zariadení starostlivosti o deti do troch rokov veku dieťaťa, a to za účelom zabezpečenia vhodných pomôcok na saturáciu potrieb a celkový rozvoj dieťaťa.

**Predpokladané trvanie aktivity:** 4/2022 - 12/2023

Zariadenia sa zapoja do NP na základe žiadosti o poskytnutie finančného príspevku. Maximálna výška príspevku na jedno zariadenie je **5 000 EUR.**

Zariadenia spolu so Žiadosťou o poskytnutie príspevku podľa § 54 ods. 1 písm. a) zákona o službách zamestnanosti v rámci Národného projektu Podpora zariadení starostlivosti o deti do troch rokov veku dieťaťa (príloha č. 1) predložia aj zoznam pomôcok a hračiek, ktoré plánujú zakúpiť (príloha č. 3).

Zariadenia starostlivosti o deti do troch rokov veku dieťaťa vykonajú pred nákupom odporúčaných pomôcok a hračiek prieskum trhu na určenie predpokladanej hodnoty zákazky podložený minimálne 3 cenovými ponukami. Z každého prieskumu trhu bude spracovaný zápis, ktorý bude zaslaný na Ústredie. Zamestnanci Ústredia posúdia zaslané podklady a naplnenie princípov hospodárnosti a efektivity pri určovaní celkovej sumy zákazky. Po nákupe pomôcok a hračiek podľa zoznamu, ktorý bol odsúhlasený Ústredím zariadenia zašlú žiadosť o refundáciu uhradenej sumy. Maximálnu výšku príspevku 5 000 EUR je možné rozdeliť na maximálne 3 žiadosti o refundáciu.

|  |
| --- |
| Zoznam odporúčaných pomôcok a hračiek pre zariadenia starostlivosti o deti do troch rokov veku dieťaťa  |
| detské knihy  | literatúra leporelámagnetické knihytextilné knihy interaktívne hovoriace knihy |
| hračky na rozvoj psychomotoriky, jemnej a hrubej motoriky  | puzzle pre deti s veľkými dielikmi, vkladacie puzzle drevené pexesodrevené magnetické tabuľkymanipulačný domček alebo kocka s aktivitami aktívne doskykocky a senzorické kockystavebnicedrevené hračky na nasadzovanie tvarov na tyče alebo vkladacie tvary na doske podlahové puzzležinenky a podložky na cvičeniemolitanové zostavy hracie deky a podložky  |
| hračky na rozvoj reči, komunikácie, či spolupráce | obrázkové kartyhry zamerané na rozvoj slovnej zásobypamäťové hryspoločenské hry |
| hračky na rozvoj pohybových aktivít | odrážadlákolobežky taktilné disky a pocitové chodníky futbalové bránky pre malé deti a loptydrevené kolky |
| pomôcky a hračky na rozvíjanie umeleckej expresie  | bábky masky a kostýmy hračky zamerané na profesiedivadlá |
| pomôcky a hračky zamerané na rozvíjanie hudobnej expresie | detské hudobné nástrojehudobné hračkynahrávky mikrofóny/ karaoke súpravy |
| pomôcky a hračky zamerané na rozvíjanie technických zručností  | detské nástroje a náradia aj na vonkajšie aktivity  |

Podporené zariadenia musia poskytovať svoje služby minimálne 6 mesiacov po skončení NP. Udržateľnosť bude kontrolovaná zamestnancom Ústredia prostredníctvom evidencie v Centrálnom registri poskytovateľov sociálnych služieb 6 mesiacov po skončení realizácie aktivít NP. V prípade, že podporené subjekty ukončia činnosť skôr, budú povinné vrátiť poskytnuté finančné prostriedky.

1. **SPÔSOB FINANCOVANIA**

Tento NP sa realizuje zo zdrojov Európskej únie, konkrétne z Európskeho sociálneho fondu. Príspevok sa poskytuje formou štátnej pomoci v súlade s podmienkami Schémy pomoci de minimis na podporu zamestnanosti v platnom znení - Schémy DM č. 16/2014.

Schéma pomoci de minimis na podporu zamestnanosti v platnom znení (Schéma DM č. 16/2014) je uverejnená v Obchodnom vestníku v časti Štátna pomoc a iné programy podpory na adrese:

https://www.justice.gov.sk/PortalApp/ObchodnyVestnik/Web/Detail.aspx?IdOVod= 2098

1. **OPRÁVNENÍ ŽIADATELIA O ZAPOJENIE SA DO NP**

Oprávnenými žiadateľmi sú zariadenia starostlivosti o deti do troch rokov veku, ktoré sú registrované v Centrálnom registri poskytovateľov sociálnych služieb, ako poskytovatelia sociálnych služieb.

1. **SPÔSOB PREDKLADANIA ŽIADOSTÍ O POSKYTNUTIE PRÍSPEVKU**

Žiadosť o poskytnutie finančného príspevku musí byť predložená na formulári „Žiadosť o poskytnutie príspevku podľa § 54 ods. 1 písm. a) zákona o službách zamestnanosti v rámci Národného projektu Podpora zariadení starostlivosti o deti do troch rokov veku dieťaťa“ (ďalej aj „žiadosť“), ktorý je vo formáte Word Prílohou č. 1 tohto oznámenia, a to nasledovným spôsobom:

Žiadateľ vyplní formulár v slovenskom jazyku na počítači, v prípade technických problémov vyplní formulár čitateľným písmom tak, aby bolo možné objektívne posúdiť obsah žiadosti.

Údaje musia byť uvedené úplne, pravdivo, jednoznačne a zrozumiteľne a uvedené údaje musia byť platné ku dňu podania žiadosti.

* Žiadosť podpísanú štatutárnym zástupcom[[2]](#footnote-2) a opečiatkovanú v prípade,
že žiadateľ má povinnosť používať pečiatku, odošle Ústrediu nasledovnými možnými spôsobmi:
	+ 1. scan podpísanej žiadosti spolu so scanom príloh odošle e-mailom do elektronickej schránky **esf@upsvr.gov.sk**a ako predmet e-mailu uvedie „Žiadosť o zapojenie sa do Národného projektu Podpora zariadení starostlivosti o deti do troch rokov veku dieťaťa“

alebo

* + 1. fyzicky doručí podpísanú žiadosť v papierovej forme spolu s kópiou povinných príloh poštou na korešpondenčnú adresu *Odbor koordinácie národných projektov sociálneho začleňovania a skvalitňovania služieb, Ústredie práce, sociálnych vecí a rodiny, Špitálska 8, 812 67 Bratislava* alebo

osobne, resp. inou prepravou (napr. prostredníctvom kuriéra) do podateľne Ústredia, ktorá sídli na adrese *Župné nám. 5-6, 811 03 Bratislava*, a to v pracovných dňoch v čase od 10:00 do14:00 hod.

Žiadateľ na obálku uvedie: „Žiadosť o poskytnutie finančného príspevku v rámci Národného projektu Podpora zariadení starostlivosti o deti do troch rokov veku dieťaťa“.

Žiadateľ je povinný predložiť žiadosť **riadne, včas a vo forme určenej Ústredím**.

V prípade, ak žiadateľ nepredloží žiadosť riadne alebo včas alebo v určenej forme, Ústredie nebude takúto žiadosť posudzovať, s výnimkou prípadu, keď nie sú doručené prílohy žiadosti.Podpísaním žiadosti žiadateľ potvrdzuje správnosť údajov v nej uvedených a akceptuje podmienky oznámenia.

1. **TERMÍN PREDKLADANIA ŽIADOSTÍ**

Žiadateľ môže predložiť žiadosť v termíne od 30.6.2022 (vrátane) do 30.9.2023 (vrátene). Žiadosti doručené v inom termíne, ako je uvedené, nebudú zaradené do procesu hodnotenia žiadostí.

Pre splnenie podmienky podať žiadosť včas a v stanovenom termíne je v prípade odosielania žiadosti elektronicky rozhodujúci dátum odoslania e-mailu. V prípade podania žiadosti v papierovej forme je rozhodujúci dátum osobného podania v podateľni Ústredia alebo dátum odovzdania na poštovú, resp. inú prepravu (napr. prostredníctvom kuriéra). Tento dátum je určujúci pre posúdenie splnenia podmienky doručenia včas podľa lehoty určenej týmto oznámením.

1. **POSÚDENIE PREDLOŽENÝCH ŽIADOSTÍ O POSKYTNUTIE PRÍSPEVKU V RÁMCI NP**

Žiadosť a povinné prílohy k žiadosti žiadateľ predkladá v jednom origináli **na Ústredie**, ktoré je oprávnené žiadosť prijať a poskytnúť príspevok.

Ústredie akceptuje žiadosť spracovanú na predpísanom formulári, ktorý je **prílohou č. 1** oznámenia. Formulár žiadosti a ďalšie dokumenty sú zverejnené na internetovej stránke Ústredia **http://www.upsvar.sk**.

Žiadosť musí byť potvrdená originálnym podpisom žiadateľa. Podpísaním žiadosti žiadateľ akceptuje podmienky oznámenia a súčasne potvrdzuje správnosť údajov, akceptuje podmienky príslušnej schémy pomoci de minimis - Schéma DM č. 16/2014 v platnom znení.

Žiadosť je následne zaevidovaná a postúpená príslušnému zamestnancovi Ústredia, ktorý vykoná kontrolu formálnej správnosti žiadosti, t.j. overí, či je žiadosť kompletná v súlade s podmienkami oznámenia a zoznamom povinných príloh uvedených na žiadosti o poskytnutie finančného príspevku a v texte oznámenia. Všetky uvedené doklady sa po predložení stávajú súčasťou žiadosti o príspevok.

Posúdenie splnenia formálnych kritérií predložených žiadostí o poskytnutie príspevku v rámci NP vykoná Ústredie**.**

Formálne kritériá sa považujú za splnené podpísaním žiadosti a predložením povinných príloh.

V prípade, že žiadosť nie je úplná, bude žiadateľ vyzvaný na doplnenie žiadosti v lehote do 7 pracovných dní od odoslania výzvy na doplnenie žiadosti prostredníctvom **elektronickej pošty**, ktorú žiadateľ uviedol v žiadosti. Ak tak neurobí do stanovenej lehoty, nebude žiadosť považovaná za úplnú a bude z ďalšieho procesu vyradená.

S úspešným žiadateľom Ústredie uzatvorí Dohodu o poskytnutí finančného príspevku pre zariadenia starostlivosti o deti do troch rokov veku dieťaťa podľa § 54 ods. 1 písm. a) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „dohodu“). Dohoda nadobudne platnosťdňom jej podpísania oboma účastníkmi dohody a účinnosť nadobudne dňom nasledujúcim po dni zverejnenia v Centrálnom registri zmlúv, kde je Ústredie povinné dohodu zverejniť.

Po splnení podmienok stanovených v oznámení a v dohode o poskytnutí príspevku, po zaslaní žiadosti o úhradu platby žiadateľom na predpísanom formulári a na základe predložených dokladov, Ústredie poskytne príjemcovi príspevku finančný príspevok vo výške preukázaných výdavkov na nákup pomôcok a hračiek, **najviac 5 000 EUR.** Maximálnu výšku príspevku 5 000 EUR je možné rozdeliť na maximálne 3 žiadosti o refundáciu.

1. **POSKYTOVANIE INFORMÁCIÍ K OZNÁMENIU**

V prípade akýchkoľvek otázok, súvisiacich so zapojením sa do NP, resp. s podmienkami zapojenia sa žiadateľov do tohto projektu, je možné využiť nasledovné kontakty:

e-mail: esf@upsvr.gov.sk

Korešpondenčná adresa:

Odbor koordinácie národných projektov sociálneho začleňovania a skvalitňovania služieb

Ústredie práce, sociálnych vecí a rodiny

Špitálska 8

812 67 Bratislava

Adresa Podateľne Ústredia:

Župné nám. 5 - 6

811 03 Bratislava

1. **PRÍLOHY:**

Príloha č. 1: Formulár - Žiadosť o poskytnutie príspevku v rámci do Národného projektu Podpora zariadení starostlivosti o deti do troch rokov veku dieťaťa

Príloha č. 2: Vyhlásenie žiadateľa o poskytnutej pomoci de minimis

Príloha č. 3: Zoznam pomôcok a hračiek, ktoré plánuje zariadenie starostlivosti o deti do troch rokov veku dieťaťa zakúpiť

1. §32b) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov [↑](#footnote-ref-1)
2. V prípade podpísania žiadosti poverenou osobou je potrebné spolu s písomnou formou žiadosti predložiť dokument, ktorým štatutárny zástupca žiadateľa oprávňuje danú osobu na podpis žiadosti. [↑](#footnote-ref-2)